Diweddaraf Cyngor Caerdydd: 24 Medi
Dyma'r wybodaeth ddiweddaraf gan Gyngor Caerdydd, gan gynnwys: dechrau'r gwelliannau i Argae Parc y Rhath; app cymorth i Mewn i Waith; WOW! Rhaglen cerdded i'r ysgol Caerdydd; Llwyddiant i Raglen Cyfoethogi Gwyliau Ysgol Caerdydd; nifer achosion a phrofion COVID-19 Caerdydd; a cyfanswm brechu Caerdydd a Bro Morgannwg.
Dechrau'r gwelliannau i Argae Parc y Rhath
Gweminar ZoomAr-lein- Dydd Mawrth 12Hydref am 18:00. I gymryd rhan, llenwch y ffurflen archebu ar wefan Cyngor Caerdydd -www.caerdyddawyragored.com/argaeparcyrhath
https://www.newyddioncaerdydd.co.uk/releases/w66/27583.html
Cwestiynau ac Atebion Argae Parc y Rhath:
https://www.newyddioncaerdydd.co.uk/releases/w66/27588.html
Mae app newydd i gefnogi pobl sy'n chwilio am waith a'r rhai sydd am newid gyrfa yng Nghaerdydd i gael gafael ar wybodaeth a chyngor amser real am wasanaethau cyflogadwyedd y Cyngor bellach ar gael i'w lawrlwytho.
Mae app symudol I Mewn i Waith Caerdydd yn darparu gwybodaeth am yr ystod eang o wasanaethau cymorth cyflogaeth a ddarperir gan Wasanaethau I Mewn i Waith y Cyngor gan gynnwys clybiau swyddi, prosiectau mentora un i un, cyrsiau Dysgu Oedolion, hyfforddiant, digwyddiad cyflogaeth, helpu i gael gafael ar gyllid a mwy, i gyd ar flaenau bysedd y defnyddiwr ar eu ffôn clyfar neu dabled.
Wedi'i ddatblygu ar gyfer Gwasanaethau Cyngor i Mewn i Waith gan Wasanaethau Ymgynghori Tata (TCS), mae'r app ar gael i'w lawrlwytho am ddim ar yApple Storeac ynGoogle Playac mae'n rhoi diweddariadau rheolaidd i geiswyr gwaith am gyrsiau hyfforddi newydd, digwyddiadau a gwybodaeth i'w helpu i fynd i rôl y mae ganddynt ddiddordeb ynddi.
Drwy lawrlwytho'r app, gall defnyddwyr hefyd gofrestru ar gyfer cymorth I Mewn i Waith, gan ei gwneud yn gyflymach ac yn haws i bobl gael cymorth sydd ei angen arnynt i gael y swydd y maent ei heisiau.
Dywedodd y Cynghorydd Chris Weaver, yr Aelod Cabinet dros Gyllid, Moderneiddio a Pherfformiad: "Mae gan ein gwasanaethau i Mewn i Waith hanes gwych o gefnogi pobl i gael gwaith mewn ystod o wahanol sectorau, gan helpu i'w harfogi â'r hyn sydd ei angen arnynt i ddychwelyd i'r gwaith, gan gefnogi eraill i uwchsgilio i symud ymlaen yn eu gyrfaoedd a chael swydd y maent wir ei heisiau, neu i hyfforddiant ac addysg.
https://www.newyddioncaerdydd.co.uk/releases/w66/27581.html
WOW! Rhaglen cerdded i'r ysgol Caerdydd
Wedi'i chyflwyno mewn partneriaeth ar y cyd rhwng Cyngor Caerdydd, Living Streets Cymru ac i gefnogi Rhaglen Teithio Llesol Ysgolion Caerdydd, mae'r fenter a arweinir gan ddisgyblion yn caniatáu i blant a phobl ifanc gofnodi eu teithiau dyddiol i'r ysgol ar y Traciwr Teithio WOW rhyngweithiol. Mae'r disgyblion hynny sy'n teithio'n llesol (cerdded, beicio neu sgwtio) am nifer penodol o ddyddiau bob wythnos yn derbyn bathodynnau y gallant eu casglu dros y flwyddyn.
Mae Comisiynydd Cenedlaethau'r Dyfodol Cymru, Sophie Howe, wedi cefnogi'r cynllun, gan ddweud: "Yn fy Maniffesto ar gyfer y Dyfodol, rwyf wedi gofyn i lywodraeth nesaf Cymru greu cymdogaethau lle gall pobl gael mynediad i'r rhan fwyaf o'u hanghenion dyddiol, gan gynnwys yr ysgol, o fewn taith gerdded ddiogel, 20 munud i'w cartrefi.
"Trwy gerdded neu feicio i'r ysgol, rydym yn gwella ansawdd aer ac yn lleihau nifer y ceir ar y ffordd, gan wneud teithiau'n fwy diogel i bawb. "Mae WOW yn ffordd hwyliog a hawdd o annog mwy o blant a'u teuluoedd i gerdded i'r ysgol, gan wella eu hiechyd a'u lles."
Dywedodd y Cynghorydd Caro Wild, Aelod Cabinet Cyngor Caerdydd dros Gynllunio a Thrafnidiaeth: "Mae Cyngor Caerdydd wedi nodi cynlluniau uchelgeisiol i drawsnewid teithio llesol a thrafnidiaeth gyhoeddus yn y ddinas gyda'r nod o leihau tagfeydd, gwella ansawdd aer a mynd i'r afael â phroblemau parhaus newid yn yr hinsawdd."
https://www.newyddioncaerdydd.co.uk/releases/w66/27572.html
Yr haf hwn, manteisiodd dros 1200 o blant a phobl ifanc ar Raglen Cyfoethogi Gwyliau Ysgol (RhCGY) Caerdydd, sy'n golygu bod y niferoedd uchaf erioed wedi gallu mwynhau'r rhaglen gyffrous o ddarpariaeth chwaraeon ac addysgol, ochr yn ochr â phrydau maethlon iach.
Prif Ffigurau:
Manteisiodd mwy na 1200 o blant a phobl ifanc ar y ddarpariaeth yn ystod y 6 wythnos o wyliau'r ysgol
Cafodd dros 22,000 o brydau brecwast a chinio iach eu gweini gan dimau Arlwyo Addysg
Rhoddwyd dros 5000 o fagiau bwyd i deuluoedd gan ddarparu dros 20,000 o brydau bwyd i ddisgyblion a'u teuluoedd i'w mwynhau gartref
Cyflwynwyd 2016 awr o ddarpariaeth mewn 28 ysgol ar draws y ddinas
Darparodd dros 30 o sefydliadau partner fwy na 1200 o sesiynau
Derbyniodd 46 o aelodau staff ysgolion hyfforddiant i gyflwyno sesiynau addysg maeth
Dywedodd yr Aelod Cabinet dros Addysg, Cyflogaeth a Sgiliau, y Cynghorydd Sarah Merry: "Rwyf wrth fy modd bod cymaint o blant a phobl ifanc wedi cael cyfle i gymryd rhan yn y rhaglen Bwyd a Hwyl eleni ac roeddwn yn ffodus o gael mynychu rhai o'r sesiynau a phrofi'n uniongyrchol y ffyrdd y mae'r cynllun yn elwa ein cymunedau."
https://www.newyddioncaerdydd.co.uk/releases/w66/27565.html
Achosion a Phrofion Caerdydd - Data'r 7 Diwrnod (13 Medi - 19 Medi)
23 Medi 2021, 09:00
Achosion: 1,710
Achosion fesul 100,000 o'r boblogaeth: 466.1 (Cymru: 582.0 achosion fesul 100,000 o'r boblogaeth)
Achosion profi: 12,141
Profion fesul 100,000 o'r boblogaeth: 3,309.0
Cyfran bositif: 14.1% (Cymru: 15.3% cyfran bositif)
Cyfanswm nifer y dosau brechu a roddwyd gan Fwrdd Iechyd Prifysgol Caerdydd a'r Fro hyd yn hyn, yn y ddwy ardal awdurdod lleol: 715,827 (Dos 1: 370,819 Dos 2: 345,008)